ขุนช้างขุนแผน ตอน ตัดสินวันทอง - Khun Chang, Khun Phaen: Executed Wan Thong

น้ำเพชร เอนกลาภ

น้องเนส ประกายเพชร เอนกลาภ

น้องบิ๊ก เอนกลาภ

น้ำเพชร เอนกลาภ

พงษ์ภัทร เอนกลาภ

ทองหยอด อยุธยา

น้องฝ้าย ดุษฎี เอนกลาภ

ดอกดิน ลูกท่าเรือ

**ขุนช้างขุนแผน ตอน ตัดสินวันทอง**เป็นการแสดงของลิเกคณะ ศรราม - น้ำเพชร ซึ่งในเรื่องนี้ จับเอาเนื้อเรื่องส่วนหนึ่งของวรรณคดีเรื่อง **ขุนช้างขุนแผน** ตั้งแต่ตอนศึกเจ้าเชียงใหม่ ไปจนถึงตอนประหารวันทอง นำแสดงโดย ศรราม เอนกลาภ, น้ำเพชร เอนกลาภ, น้องบิ๊ก เอนกลาภ, ดอกดิน ลูกท่าเรือ, ทองหยอด อยุธยา

## เนื้อเรื่อง

พระเจ้าล้านช้างได้ส่งนางสร้อยทองราชธิดามาถวายสมเด็จพระพันวษา แต่เจ้าเชียงอินทร์ได้มาชิงนางสร้อยทองไปในระหว่างทาง สมเด็จพระพันวษาทรงโปรดให้หาผู้อาสายกทัพไปรบ จมื่นศรีฯได้นำพลายงามเข้าอาสา พระพันวษาทรงโปรดให้พลายงามยกทัพไปพร้อมกับพระราชทานอภัยโทษให้ขุนแผนและนางลาวทอง โปรดให้ขุนแผนไปตีเมืองเชียงใหม่ครั้งนี้ด้วย ระหว่างเดินทัพไปตีเชียงใหม่ ขุนแผนได้แวะเยี่ยมพระพิจิตร และรับม้าสีหมอก ซึ่งฝากไว้เมื่อคราวเข้ามอบตัวจนติดคุกไปด้วย พลายงามได้สู้รบกับทัพเมืองเชียงใหม่จนได้ชัยชนะ แม้จะมีกองทัพของมังคะยอเข้ามาข่วยรบอีกทัพก็ต้องพ่ายแพ้ไป ทัพอยุธยาได้นางสร้อยทองคืน ในการยกทัพกลับกรุงศรีอยุธยา ขุนแผนได้นำพระเจ้าเชียงใหม่ พระมเหสี และนางสร้อยฟ้าผู้เป็นธิดาลงมาด้วย สมเด็จพระพันวษาทรงแต่งตั้งให้ขุนแผนเป็นพระสุรินทรฦาไชย ครองเมืองกาญจนบุรี ตั้งพลายงามให้เป็นจมื่นไวยวรนาถ ให้พระเจ้าเชียงใหม่กลับไปครองเมืองเช่นเดิม ทรงแต่งตั้งนางสร้อยทองให้เป็นพระสนม และพระราชทานสร้อยฟ้าแก่จมื่นไวย ฯ ซึ่งได้แต่งงานกับนางสร้อยฟ้าและศรีมาลาพร้อมกัน

ในวันแต่งงาน ขุนช้างซึ่งมาในงานด้วยได้ดื่มเหล้าจนเมาแล้วเกิดทะเลาะกัน จมื่นไวย ฯ บันดาลโทสะทำร้ายขุนช้าง ต่อมาขุนช้างเข้าเฝ้ากราบทูลกล่าวโทษจมื่นไวย ฯ เมื่อมีการสืบเรื่องที่ขุนช้างทำร้ายจมื่นไวย ฯ สมัยเมื่อเป็นเด็กขึ้น ขุนช้างปฏิเสธ จึงมีการพิสูจน์โดยการดำน้ำก็ปรากฏว่าขุนช้างแพ้ รับสั่งให้ประหารชีวิตขุนช้าง แต่จมื่นไวย ฯ ได้ทูลขอพระราชทานอภัยโทษไว้ ต่อมาจมื่นไวย ฯ คิดแค้นที่แม่ไปอยู่กับขุนช้าง จึงลอบขึ้นเรือนขุนช้างกลางดึก อ้อนวอนและบังคับนางวันทองไปกับตน นางไม่อาจขัดขืนได้ก็ยอมไป ขุนช้างแค้นเคืองมากที่จมื่นไวยฯ ลักนางวันทองไป จึงทูลเกล้า ฯ ถวายฎีกากล่าวโทษจมื่นไวยฯ เมื่อโปรดให้ไต่สวนคดีตามฎีกาของขุนช้าง ให้นางวันทองซึ่งเป็นคนกลางตัดสินใจว่าจะเลือกอยู่กับขุนช้าง ขุนแผน หรือจมื่นไวย ฯ นางทูลตอบว่ารักทั้ง 3 คนเท่า ๆ กัน สมเด็จพระพันวษาทรงกริ้วหาว่าเป็นคนสองใจ จึงรับสั่งให้เอาไปประหารชีวิต แม้ว่าจมื่นไวยฯ ได้กลับไปเข้าเฝ้าทูลขอพระราชทานอภัยโทษ และทรงโปรดพระราชทานก็ตาม แต่เพชฌฆาตได้ลงดาบก่อนที่จะยับยั้งไว้ทัน นางวันทองจึงถูกประหารชีวิต

## นักแสดงนำ

* ศรราม เอนกลาภ รับบท จมื่นไวยวรนาถ
* น้องปอย เอนกลาภ รับบท นางศรีมาลา
* น้องเนส ประกายเพชร เอนกลาภ รับบท นางสร้อยฟ้า
* น้องบิ๊ก เอนกลาภ รับบท ขุนแผน/ พระกาญจน์บุรี
* น้ำเพชร เอนกลาภ รับบท นางวันทอง
* พงษ์ภัทร ลูกท่าเรือ รับบท เจ้าเชียงอิน
* ทองหยอด อยุธยา รับบท สมเด็จพระพันวษา
* น้องฝ้าย ดุษฎี เอนกลาภ รับบท นางสร้อยทอง
* ดอกดิน ลูกท่าเรือ รับบท ขุนช้าง
* มนต์เสก เอนกลาภ รับบท พระพิจิตร
* ปนัดดา อยู่ยั่งยืน รับบท คุณหญิงบุษบา
* ฤกษ์ชัย ราเชน รับบท แสนคำแมน
* น้องเอส ทองหล่อ เอนกลาภ รับบท มังคะยอ
* รุ่งอรุโณทัย เอนกลาภ รับบท เจ้าล้านช้าง
* วรรณิษา ดวงประเสริฐ รับบท มเหสีเจ้าล้านช้าง
* น้องเบลล์ เอนกลาภ
* อโนทัย เอนกลาภ
* อาทิตย์ ลูกท่าเรือ
* น้องบัส ลูกท่าเรือ

## ภาคต่อ

ลิเกเรื่องนี้เป็นลิเกภาคแรกของไตรภาคลิเกชุด **ขุนช้างขุนแผน** ทั้งสามตอนสำคัญ ดังนี้

* **ขุนช้างขุนแผน ตอน ศึกเชียงใหม่-ประหารวันทอง**
* **ขุนช้างขุนแผน ตอน วันทองห้ามทัพ**
* **ขุนช้างขุนแผน ตอน ศึกพลายยง** (พลายบัว - Plai Bua)